CELEX: 22007D0070
Language: bg
Date: 2007-06-15 00:00:00
Title: Решение на Съвместния комитет на ЕИП № 70/2007 от 29 юни 2007 година за изменение на протокол 31 към Споразумението за ЕИП относно сътрудничеството в специфични области извън четирите свободи

22.11.2007   
            
            
               BG
            
            
               Официален вестник на Европейския съюз
            
            
               L 304/54
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 70/2007
   от 29 юни 2007 година
   за изменение на протокол 31 към Споразумението за ЕИП относно сътрудничеството в специфични области извън четирите свободи
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „споразумението“, и по-специално членове 86 и 98 от него,
   като има предвид, че:
   
               (1)
            
            
               Приложение 31 към споразумението беше изменено с Решение № 135/2005 на Съвместния комитет на ЕИП от 21 октомври 2005 г. (1).
            
         
               (2)
            
            
               Уместно е сътрудничеството между договарящите се страни по споразумението да бъде разширено, като се включи Регламент (ЕО) № 1692/2006 на Европейския парламент и на Съвета от 24 октомври 2006 г. за създаване на втора програма „Марко Поло“ за предоставяне на европейска финансова помощ за подобряване на екологичните постижения в системата на товарния транспорт („Марко Поло II“) (2).
            
         
               (3)
            
            
               Следователно протокол 31 към споразумението следва да бъде изменен, с цел да стане възможно влизането в сила от 1 януари 2007 г. на това разширено сътрудничество.
            
         
               (4)
            
            
               Регламент (ЕО) № 1382/2003 на Европейския парламент и на Съвета от 22 юли 2003 г. за предоставяне на европейска финансова помощ за подобряване на екологичните постижения в системата на товарния транспорт (програма „Марко Поло“) (3) понастоящем е включен в член 3 „Околна среда“ от протокол 31 към споразумението.
            
         
               (5)
            
            
               По-правилно е Регламент (ЕО) № 1382/2003 да бъде посочен в глава „Транспорт и мобилност“ и следователно Регламент (ЕО) № 1382/2003 следва да бъде преместен в член 12 от протокол 31 към споразумението,
            
         РЕШИ:
   Член 1
   1.   Член 12 от протокол 31 към споразумението се изменя, както следва:
   
               i)
            
            
               Текстът на параграф 2 се преномерира като параграф 4 и се заменя със следното:
               „Държавите от ЕАСТ продължават финансовия си принос за действията и програмите, посочени в параграфи 1, 2 и 3, в съответствие с член 82, параграф 1, буква а) от споразумението.“;
            
         
               ii)
            
            
               Създават се следните параграфи:
               1.„2.   Считано от 1 януари 2004 г. държавите от ЕАСТ участват в следната програма:
               
                           —
                        
                        
                           
                              32003 R 1382: Регламент (ЕО) № 1382/2003 на Европейския парламент и на Съвета от 22 юли 2003 г. за предоставяне на европейска финансова помощ за подобряване на екологичните постижения в системата на товарния транспорт (програма „Марко Поло“) (ОВ L 196, 2.8.2003 г., стр. 1), изменен с:
                           
                                       —
                                    
                                    
                                       
                                          32004 R 0788: Регламент (ЕО) № 788/2004 на Европейския парламент и на Съвета от 21 април 2004 г. (ОВ L 138, 30.4.2004 г., стр. 17).
                                    
                                 
                     1.3.   Считано от 1 януари 2007 г. държавите от ЕАСТ участват в следната програма:
               
                           —
                        
                        
                           
                              32006 R 1692: Регламент (ЕО) № 1692/2006 на Европейския парламент и на Съвета от 24 октомври 2006 г. за създаване на втора програма „Марко Поло“ за предоставяне на европейска финансова помощ за подобряване на екологичните постижения в системата на товарния транспорт („Марко Поло II“) и за отмяна на Регламент (ЕО) № 1382/2003 (ОВ L 328, 24.11.2006 г., стр. 1).“
                        
                     
         
               iii)
            
            
               След новия параграф 4 се създава следният параграф:
               „5.   Държавите от ЕАСТ участват пълноправно в комитетите на ЕО, които подпомагат Комисията на ЕО при управлението, развитието и изпълнението на програмите на Общността, посочени в параграфи 2 и 3.“
            
         2.   Текстът на член 3, параграф 7, буква в) от протокол 31 се заличава.
   Член 2
   Настоящото решение влиза в сила в деня след получаване на последната нотификация до Съвместния комитет на ЕИП съгласно член 103, параграф 1 от споразумението (4).
   То се прилага от 1 януари 2007 година.
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 29 юни 2007 година.
      
         
            За Съвместния комитет на ЕИП
         
         
            Председател
         
         Alan SEATTER
      
   
   
      (1)  ОВ L 14, 19.1.2006 г., стр. 24.
   
      (2)  ОВ L 328, 24.11.2006 г., стp. 1.
   
      (3)  ОВ L 196, 2.8.2003 г., стр. 1.
   
      (4)  Не са посочени конституционни изисквания.